Ρούπερτ Γκριντ

Ο Ρούπερτ Γκριντ (πλήρες όνομα: Ρούπερτ Αλεξάντερ Λόιντ Γκριντ, Aγγλ. Rupert Alexander Lloyd Grint), γεννημένος στις 24 Αυγούστου 1988 είναι Άγγλος ηθοποιός, γνωστός για το ρόλο του ως Ρον Ουέσλι στη σειρά ταινιών Χάρι Πότερ.Ο Γκριντ κέρδισε το ρόλο του Ουέσλι σε ηλικία 11 ετών, έχοντας προηγουμένως συμμετάσχει μόνο σε σχολικές θεατρικές παραστάσεις και στην τοπική ομάδα του θεάτρου. Από το 2001 έως το 2011, πρωταγωνίστησε σε οχτώ ταινίες Χάρι Πότερ μαζί με τους Ντάνιελ Ράντκλιφ και Έμμα Γουάτσον.Το 2002, ο συμπρωταγωνιστικός ρόλος του στην ταινία Thunderpants, αποτέλεσε την πρώτη ενασχόληση του εκτός της σειράς Χάρι Πότερ. Έχει πρωταγωνιστήσει στην δραματική ταινία Driving Lessons το 2006 και στην ταινία χαμηλού προϋπολογισμού Cherrybomb το 2010. Ο Γκριντ συμπρωταγωνιστησε με τους Μπιλ Νάι και Έμιλυ Μπλαντ στην κωμωδία Wild Target. Η πρώτη του ταινία μετά το τέλος της σειράς ταινιών Χάρι Πότερ θα έχει τίτλο Into the White, στην οποία θα πρωταγωνιστεί, και θα κυκλοφορήσει το 2012.